|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 24. aprīlī** | **Nr. GND/2025/** |
|  | **(protokols Nr. ; .p)** |

**Par Gulbenes novada pašvaldības vides aizsardzības fondu**

Dabas resursu nodokļa likuma 29.panta otrā daļa noteic, ka pašvaldība var veidot pašvaldības vides aizsardzības fondu, izmantojot pamatbudžeta līdzekļus, kas iegūti no nodokļa maksājumiem. Mērķus, kādiem pašvaldība izmanto šā panta pirmajā daļā minētos līdzekļus, nosaka pašvaldības saistošajos noteikumos vai apstiprina ar domes lēmumu.

Saskaņā ar Dabas resursu nodokļa likuma 29. panta pirmā daļu pašvaldības pamatbudžeta līdzekļi, kas iegūti no nodokļa maksājumiem, un pašvaldības izveidotā vides aizsardzības fonda līdzekļi izmantojami tikai tādu pasākumu un projektu finansēšanai, kuri saistīti ar vides aizsardzību, piemēram, ar izglītību un audzināšanu vides aizsardzības jomā, vides monitoringu, bioloģiskās daudzveidības saglabāšanu un aizsardzību, gaisa aizsardzību un klimata pārmaiņām, vides un dabas resursu izpēti, novērtēšanu, atjaunošanu, ūdeņu aizsardzību, augšņu un grunts aizsardzību un sanāciju, vides aizsardzības iestāžu un sabiedrisko vides inspektoru veiktspējas stiprināšanu, atkritumu apsaimniekošanu, radioaktīvo atkritumu pārvaldību. Pašvaldība pamatbudžeta līdzekļus vai pašvaldības izveidotā vides aizsardzības fonda līdzekļus var izmantot arī kā kompensāciju atkritumu poligona ietekmes zonā dzīvojošajiem iedzīvotājiem, administrēšanas izmaksu segšanai par Valsts kasē atvērto poligona slēgšanas kontu vai iedzīvotāju diskomforta mazināšanai, ko rada piesārņojošās darbības un dabas resursu ieguve un lietošana.

Pašvaldību likuma 10.panta pirmās daļas 21.punkts noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Dabas resursu nodokļa likuma 29.panta pirmo un otro daļu, Pašvaldību likuma 10.panta pirmās daļas 21.punktu, ņemot vērā Gulbenes novada pašvaldības domes Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. Izveidot Gulbenes novada pašvaldības vides aizsardzības fondu, kas ir Gulbenes novada pašvaldības budžeta finanšu līdzekļu fonds.
2. Apstiprināt Gulbenes novada pašvaldības vides aizsardzības fonda nolikumu (pielikums).

Gulbenes novada pašvaldības domes priekšsēdētājs A. Caunītis

|  |
| --- |
| A black and white image of a swan  Description automatically generated |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

Gulbenē

**2025. gada 24.aprīlī Nr. GND/IEK/2025/**

**Gulbenes novada pašvaldības vides aizsardzības fonda nolikums**

 *Izdots saskaņā Dabas resursu nodokļa*

 *likuma 29.panta otro daļu*

1. **Vispārīgie jautājumi**
2. Nolikums nosaka Gulbenes novada pašvaldības vides aizsardzības fonda mērķi un tā līdzekļu izlietošanas kārtību.
3. Gulbenes novada pašvaldības vides aizsardzības fonds (turpmāk – Fonds) ir Gulbenes novada pašvaldības (turpmāk – Pašvaldība) budžeta finanšu līdzekļu kopums vides aizsardzības projektu, programmu un pasākumu īstenošanai.
4. Fonda mērķis ir veicināt vides aizsardzības pasākumu un projektu īstenošanu, lai nodrošinātu Pašvaldības iedzīvotāju tiesības dzīvot kvalitatīvā vidē atbilstoši Pašvaldības plānošanas dokumentos noteiktajiem vides mērķiem.
5. Pašvaldības dome apstiprina Fonda līdzekļu izlietojuma programmu un pārskatu par tā izpildi.
6. **Fonda līdzekļi un to izlietošana**
7. Fonda līdzekļus veido:
	1. dabas resursu nodokļa ieņēmumi;
	2. ieņēmumi no ūdenstilpes nomas maksas;
	3. ieņēmumi no rūpnieciskās zvejas tiesību nomas maksas;
	4. ieņēmumi no atlīdzības par dabas daudzveidības samazināšanu;
	5. ieņēmumi no medību tiesību nomas maksas;
	6. soda nauda par noteikumu neizpildīšanu fonda darbības jomās;
	7. pārskata gadā neizlietotie Fonda līdzekļi;
	8. pašvaldības budžeta asignējumi un citi pašvaldības noteiktie maksājumi;
	9. personu dāvinājumi, ziedojumi.
8. Fonda līdzekļus drīkst izlietot:
	1. projektu, programmu un pasākumu, kuri ir saistīti ar Gulbenes novada publiskās vides sakārtošanu, degradēto būvju nojaukšanu un degradēto teritoriju sakopšanu, vides izglītību, vides monitoringu, bioloģiskās daudzveidības saglabāšanu un aizsardzību, gaisa aizsardzību un klimata pārmaiņām, vides un dabas resursu izpēti, novērtēšanu un atjaunošanu, ūdeņu aizsardzību, augsnes un grunts aizsardzību un sanāciju, atkritumu apsaimniekošanu, radioaktīvo atkritumu pārvaldību, zivju resursu pavairošanu un aizsardzību, pašvaldības funkciju nodrošināšanai mājas (istabas) dzīvnieku turēšanas jomā, zinātniskās pētniecības un plānošanas dokumentu izstrādāšanu vides aizsardzības jomā, finansēšanai;
	2. starptautisko projektu vides, klimata vai dabas aizsardzības jomā līdzfinansēšanai;
	3. Fonda padomes darbības nodrošināšanai, kā arī Fonda administrēšanai un ekspertu darba samaksai. Nepieciešamo līdzekļu apmēru nosaka Pašvaldības dome atbilstošās budžeta programmas ietvaros.
9. Fonda līdzekļu izlietojumu nosaka Gulbenes novada pašvaldības vides aizsardzības fonda padome (turpmāk – Fonda padome) tās nolikumā noteiktajā kārtībā.
10. Pašvaldībai iesniegtos pieteikumus Fonda līdzekļu piešķiršanai izvērtē Fonda padome. Pieteikumu izvērtēšanai var piesaistīt ekspertus.
11. **Fonda padome**
12. Fonda padome ir lēmējinstitūcija, kas pieņem lēmumus Fonda darbības plānošanas un Fonda finanšu izlietošanas jautājumos.
13. Fonda padomei ir šādi uzdevumi:
	1. mērķtiecīgi un efektīvi pārvaldīt un sadalīt līdzekļus atbilstoši šā nolikuma 6.1 un 6.2. apakšpunktam;
	2. nodrošināt Fondam piešķirto pašvaldības budžeta līdzekļu izlietojuma kontroli;
	3. noteikt no Fonda līdzekļiem finansējamo projektu iesniegšanas un izskatīšanas kārtību;
	4. noteikt minimālo līdzfinansējuma apmēru iesniegtajiem projektiem;
	5. sagatavot priekšlikumus Pašvaldības domes lēmumiem par iesniegto projektu finansēšanu (daļēji vai pilnā apjomā) vai arī atteikumu finansēt iesniegto projektu;
	6. izstrādāt projekta pieteikuma un atskaites par projekta realizāciju veidlapu paraugus;
	7. iesniegt Fonda līdzekļu izlietojuma gada pārskatu apstiprināšanai Pašvaldības domē.
14. Fonda padome sadala Fonda līdzekļus atbilstoši Fonda mērķim Fonda padomes noteiktajos termiņos un apjomā Fonda padomes nolikumā noteiktajā kārtībā.
15. Fonda padomes nolikumu un Fonda padomes sastāvu apstiprina Pašvaldības dome.
16. **Fonda padomes lēmumu pieņemšana**
17. Fonda padome lēmumus pieņem ar sēdē klātesošo Fonda padomes locekļu vienkāršu balsu vairākumu. Ja balsis sadalās līdzīgi, izšķirošā ir Fonda padomes priekšsēdētāja balss.
18. Fonda padomes sēdes protokolu paraksta Fonda padomes priekšsēdētājs.
19. Fonda padomes locekļi lēmuma pieņemšanā ir neatkarīgi.
20. **Fonda līdzekļu uzskaites un pārskatu sniegšanas kārtība**
21. Fonda līdzekļu grāmatvedības uzskaite tiek nodrošināta atbilstoši Pašvaldībā noteiktajai grāmatvedības uzskaites kārtībai un normatīvajiem aktiem.
22. Fonda līdzekļu saņēmēji pārskatus par Fonda līdzekļu izlietošanu iesniedz Fonda padomei atbilstoši Fonda padomes apstiprinātai veidlapai.

**IV. Noslēguma jautājumi**

1. Nolikums stājas spēkā 2025. gada \_\_.\_\_\_\_\_\_\_.
2. Atzīt par spēku zaudējušiem Gulbenes novada pašvaldības domes 2017.gada 25.maija noteikumus Nr. 2 “Gulbenes novada pašvaldības budžetā ieskaitītā dabas resursa nodokļa pārvaldīšanas un izlietošanas kārtība”.

Domes priekšsēdētājs A. Caunītis